**(สำนา)**

**รายงานการประชุมสภาเทศบาลตำบลโพน**

**สมัยสามัญที่ 3 ประจำปี 2560**

**ครั้งที่ 2/2560**

**วันที่ 15 สิงหาคม 2560 เวลา 09.00 น.**

**ณ ห้องประชุมใบบุ่นเทศบาลตำบลโพน อำเภอคำม่วง จังหวัดกาฬสินธุ์**

**-------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายจันทา พันภู | ประธานสภาเทศบาลตำบลโพน | จันทา พันภู | - |
| 2. | นายเสริมศักดิ์ ราชติกา | รองประธานสภาเทศบาลตำบลโพน | เสริมศักดิ์ ราชติกา | - |
| 3. | นายเสถียร สุภารี | สมาชิกสภาเทศบาลตำบลโพน | เสถียร สุภารี | - |
| 4. | นายฮ้อย คงอาษา | สมาชิกสภาเทศบาลตำบลโพน | ฮ้อย คงอาษา | - |
| 5. | นายวิชัย ลุนโสภา | สมาชิกสภาเทศบาลตำบลโพน | วิชัย ลุนโสภา | - |
| 6. | นายสัมนัก ปัสสะ | สมาชิกสภาเทศบาลตำบลโพน | สัมนัก ปัสสะ | - |
| 7. | นายบุญศิล อิงภู | สมาชิกสภาเทศบาลตำบลโพน | บุญศิล อิงภู | - |
| 8. | นายพล พะธุระ | สมาชิกสภาเทศบาลตำบลโพน | พล พะธุระ | - |
| 9. | นายวร โพนะทา | สมาชิกสภาเทศบาลตำบลโพน | วร โพนะทา | - |
| 10. | นายศักดิ์สิทธิ์ ลามุล | สมาชิกสภาเทศบาลตำบลโพน | ศักดิ์สิทธิ์ ลามุล | - |
| 11. | นายสมพร ภูจันหา | สมาชิกสภาเทศบาลตำบลโพน | สมพร ภูจันหา | - |
| 12. | นายสำลี ศรีบัว | เลขานุการสภาเทศบาลตำบลโพน | สำลี ศรีบัว | - |

 **ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นางณฐอร การถัก | ปลัดเทศบาล ปฏิบัติหน้าที่นายกฯ | ณฐอร การถัก | - |
| 2. | นายสมพงษ์ สุริโย | รองปลัดเทศบาล | สมพงษ์ สุริโย | - |
| 3. | นางสาวภัทราพร โพนะทา | หัวหน้าฝ่ายอำนวยการ | ภัทราพร โพนะทา | - |
| 4. | นางสุปราณี พันธะรี | นักบริหารงานคลัง | สุปราณี พันธะรี | - |
| 5. | นายศรีประวัติ วิลาศรี | นักบริหารงานการศึกษา | ศรีประวัติ วิลาศรี | - |
| 6. | นายทรงวุฒิ ลังภูรี | นักบริหารงานช่าง | ทรงวุฒิ ลังภูรี | - |
| 7. | นางสาวกัลยา แท่นจันทร์ | นักบริหารงานสาธารณสุข | กัลยา แท่นจันทร์ | - |
| 8. | นางสาวรัชดาพร สุวงค์ทา | นักจัดการงานทั่วไป | รัชดาพร สุวงค์ทา | - |
| 9. | นางวิริยา ศรีบัว | นักวิเคราะห์นโยบายและแผน | วิริยา ศรีบัว | - |
| 10. | นางสาวอนงค์รดี ราชติกา | เจ้าพนักงานธุรการ | อนงค์รดี ราชติกา | - |
| 11. | นายไพโรจน์ ทะวงษ์ษา | ผู้ช่วยนักวิชาการคอมพิวเตอร์ | ไพโรจน์ ทะวงษ์ษา | - |

**ระเบียบวาระที่ 1 เรื่องประธานแจ้งที่ประชุมทราบ (ถ้ามี)**

 …………………………………………………………………………………………………………….

 …………………………………………………………………………………………………………….

**ระเบียบวาระที่ 2 เรื่องรับรองรายงานการประชุม**

-รับรองรายงานการประชุมสภาเทศบาลตำบลโพน สมัยสามัญที่ 3

ประจำปี 2560 ครั้งที่ 1/2560 วันที่ 9 สิงหาคม 2560

…………………………………………………………………………………………………………...

……………………………………………………………………………………………………………

**ระเบียบวาระที่ 3 เรื่องกระทู้ถาม (ถ้ามี)**

 ........................................................................................................................

 ……………………………………………………………………………………………………………

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นเพื่อพิจารณาเสร็จแล้ว**

-การพิจารณาร่างเทศบัญญัติงบประมาณรายจ่ายประจำปี พ.ศ. 2561 วาระที่ 2 และ 3

 ........................................................................................................................

 ……………………………………………………………………………………………………………

**ระเบียบวาระที่ 5 เรื่องที่เสนอใหม่**

 .........................................................................................................................

 …………………………………………………………………………………………………………….

**ระเบียบวาระที่ 6 เรื่องอื่น ๆ (ถ้ามี)**

.........................................................................................................................

 .........................................................................................................................

**เริ่มประชุม เวลา 09.00 น.**

เมื่อถึงเวลา 09.00 น. นายสำลี ศรีบัว เลขานุการสภาเทศบาล ได้ตรวจรายชื่อสมาชิกผู้มาประชุม ครบองค์ประชุมแล้วจึงขอเชิญสมาชิกเข้าห้องประชุม

นายสำลี ศรีบัว - เรียนท่านประธานสภาเทศบาลที่เคารพ วันนี้เป็นการประชุมสภาเทศบาล

เลขานุการสภาเทศบาล ตำบลโพน สมัยสามัญที่ 3 ประจำปี 2560 ครั้งที่ 2/2560 ขณะนี้สมาชิกสภาเทศบาลมาครบองค์ประชุมแล้ว ขอเชิญท่านประธานสภาเทศบาลทำหน้าที่และดำเนินการประชุมไปตามระเบียบวาระการประชุม

นายจันทา พันภู -ได้ดำเนินการประชุม โดยจุดธูปเทียนบูชาพระรัตนตรัย กล่าวเปิดประชุม

ประธานสภาเทศบาล สภาเทศบาลตำบลโพน สมัยสามัญที่ 3 ประจำปี 2560 ครั้งที่ 2/2560 และดำเนินการประชุมตามระเบียบวาระการประชุม

**ระเบียบวาระที่ 1 เรื่อง ประธานแจ้งที่ประชุมทราบ**

นายจันทา พันภู -เรียนสมาชิกสภาเทศบาลและผู้เข้าร่วมประชุมทุกท่าน การประชุมวันนี้เป็นการ

ประธานสภาเทศบาล ประชุมสมัยสามัญที่ 3 ประจำปี 2560 ครั้งที่ 2/2560 เนื่องด้วยได้รับแจ้งปัญหาการร้องเรียนความเดือดร้อนจากพี่น้องประชาชนในพื้นที่หมู่ที่ 3 ตำบลโพน ว่าได้รับความเดือดร้อนในการใช้ไฟฟ้า เนื่องจากช่วงเวลากลางคืนกระแสไฟฟ้าในครัวเรือนจะตกไฟฟ้าให้แสงสว่างไม่เต็มที่ ไฟกระพริบหรือบางครัวเรือนไม่สามารถเปิดได้ เครื่องใช้ไฟฟ้า เช่น โทรทัศน์ พัดลม ไม่สามารถใช้ได้ โดยสภาวะดังกล่าวได้เกิดขึ้นตั้งแต่ปลายเดือนกรกฎาคมที่ผ่านมา โดยมีการรวบรวมรายชื่อของผู้ได้รับความเดือดร้อนแล้ว จำนวน 96 ราย ทั้งนี้ขอให้เจ้าหน้าที่ที่เกี่ยวข้องได้ดำเนินการแจ้งการไฟฟ้าสาขาย่อยสาขาอำเภอคำม่วง เพื่อพิจารณาแก้ไขปัญหาดังกล่าวให้กับพี่น้องประชาชนด้วย

**ระเบียบวาระที่ 2 เรื่องรับรองรายงานการประชุมครั้งที่แล้ว**

 **-รับรองรายงานการประชุมสภาเทศบาลตำบลโพน สมัยสามัญที่ 3 ประจำปี 2560 ครั้งที่ 2/2560**

นายจันทา พันภู -จากเอกสารรายงานการประชุมที่ทุกท่านได้รับเรียบร้อยแล้วนั้น ขอให้ทำ

ประธานสภาเทศบาล การตรวจสอบความถูกต้องด้วยว่าควรมีการแก้ไขหรือเพิ่มเติมในส่วนใดบ้างหรือไม่

ที่ประชุม -รับรอง 10 เสียง

**ระเบียบวาระที่ 3 เรื่องกระทู้ถาม**

-ไม่มี

**ระเบียบวาระที่ 4 -เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**-การพิจารณาร่างเทศบัญญัติงบประมาณรายจ่ายประจำปี พ.ศ. 2561**

**วาระ 2 และ 3**

นายจันทา พันภู -สืบเนื่องจากที่สภาเทศบาลตำบลโพน ได้คัดเลือกคณะกรรมการการแปรญัตติประธานสภาเทศบาล ร่างเทศบัญญัติงบประมาณรายจ่าย ประจำปีงบประมาณ พ.ศ. 2561 ตาม

ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 ข้อ 51 ในการพิจารณาร่างเทศบัญญัติ วาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 ข้อ 52 การพิจารณาร่างเทศบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปรายถ้ามีเหตุอันสมควร

-ขอเชิญคณะกรรมการแปรญัตติชี้แจงรายงานการแปรญัตติฯ ตามที่สภาเทศบาลแห่งนี้ได้มอบหมายในการแปรญัตติร่างเทศบัญญัติงบประมาณรายจ่าย ประจำปีงบประมาณ พ.ศ. 2561 ในคราวการประชุมสภาเทศบาลครั้งที่ผ่านมา

นายเสริมศักดิ์ ราชติกา - ตามที่สภาเทศบาลแห่งนี้ได้มอบหมายให้คณะกรรมการแปรญัตติพิจารณาแปรประธานกรรมการฯ ญัตติร่างเทศบัญญัติงบประมาณรายจ่าย ประจำปีงบประมาณ พ.ศ. 2561 ให้

แล้วเสร็จนั้น โดยให้รับคำเสนอขอแปรญัตติ ตั้งแต่วันที่ 10-11 สิงหาคม 2560 นั้น ขอเรียนว่าในระหว่างระยะเวลารับคำขอแปรญัตตินั้น ไม่มีสมาชิกสภาเทศบาลท่านใดยื่นหนังสือขอแปรญัตติแต่อย่างใด และเมื่อวันที่ 14 สิงหาคม 2560 คณะกรรมการฯ จึงได้เชิญคณะผู้บริหาร ปลัดเทศบาล (เจ้าหน้าที่งบประมาณ) และคณะทำงานงบประมาณของเทศบาลมาชี้แจงรายละเอียดเกี่ยวกับร่างเทศบัญญัติดังกล่าว จนเป็นที่เข้าใจทุกรายละเอียดจากนั้นคณะกรรมการได้พิจารณาตรวจร่างเทศบัญญัติตั้งแต่ต้นจนจบร่างโดยละเอียดแล้ว สรุปได้ ดังนี้

1. คำแถลงงบประมาณ ไม่มีการแก้ไข

2. บันทึกหลักการและเหตุผล ไม่มีการแก้ไข

3. ร่างเทศบัญญัติงบประมาณรายจ่าย ประจำปีงบประมาณ พ.ศ. 2561 จากข้อ 1 ถึงข้อ 7 ไม่มีการแก้ไข

4. ประมาณการรายรับและรายละเอียดงบประมาณรายจ่ายทั่วไป ไม่มีการแก้ไข

-คณะกรรมการฯ เห็นว่า ร่างเทศบัญญัติงบประมาณรายจ่ายประจำปีงบประมาณ พ.ศ. 2561 ดังกล่าวถูกต้องและเหมาะสมตามระเบียบว่าด้วยวิธีการงบประมาณของเทศบาลแล้ว จึงมีมติเป็นเอกฉันท์ให้คงไว้ตามร่างเดิมทุกประการ

นายจันทา พันภู -ตามมติที่ประชุมสภาเทศบาลสมัยสามัญ สมัยที่ 3 ครั้งที่ 1/2560 เมื่อวันที่ 9 ประธานสภาเทศบาล สิงหาคม 2560 ได้มีมติรับหลักการร่างเทศบัญญัติงบประมาณรายจ่าย ประจำปี

 งบประมาณ พ.ศ. 2561 และได้ส่งร่างเทศบัญญัติงบประมาณรายจ่าย ประจำปี

งบประมาณ พ.ศ. 2561 ให้คณะกรรมการแปรญัตติไปพิจารณา เมื่อวันที่ 14 สิงหาคม 2560 คณะกรรมการแปรญัตติได้พิจารณาแล้วได้รายงานและบันทึกความเห็นยื่นต่อประธานสภาเทศบาลว่าไม่มีการแก้ไขเพิ่มเติมในตอนใดหรือข้อใดแต่อย่างใดให้คงร่างเดิมไว้ ขอเสนอที่ประชุมพิจารณาว่ามีมติเห็นชอบให้ ผ่านวาระ 2 หรือไม่

**ที่ประชุม** -มีมติเห็นชอบเป็นเอกฉันท์ผ่านวาระ 2

### นายจันทา พันภู - เป็นอันว่าที่ประชุมมีมติเห็นชอบเป็นเอกฉันท์

ประธานสภาเทศบาล

นายสำลี ศรีบัว -ขอเสนอให้พักการประชุมสภา 10 นาที เพื่อให้ที่ประชุมได้

สมาชิกสภาเทศบาล พิจารณาวาระ 3 เห็นชอบให้ตราเป็นเทศบัญญัติงบประมาณรายจ่าย ประจำปีงบประมาณ พ.ศ. 2561

นายจันทา พันภู -ขอให้สมาชิกสภาเทศบาลเป็นผู้รับรองจำนวน 2 ท่าน

ประธานสภาเทศบาล

นายสัมนัก ปัสสะ -กระผมนายสัมนัก ปัสสะ สมาชิกสภาเทศบาลขอรับรอง

สมาชิกสภาเทศบาล

นายเสริมศักดิ์ ราชติกา -กระผมนายเสริมศักดิ์ ราชติกา รองประธานสภาเทศบาลขอรับรอง

รองประธานสภาเทศบาล

………………………………………………………………………..**พัก 10 นาที**……………………………………………………………….……

นายจันทา พันภู -ขอเชิญทุกท่านเข้าประจำที่ประชุมและที่ประชุมได้พิจารณาวาระ 3

ประธานสภาเทศบาล แล้วมีมติเห็นชอบให้ตราเป็นเทศบัญญัติงบประมาณรายจ่าย ประจำปีงบประมาณ พ.ศ. 2561 หรือไม่

**ที่ประชุม** -มีมติเป็นเอกฉันท์เห็นชอบให้ตราเป็นเทศบัญญัติงบประมาณรายจ่าย ประจำปีงบประมาณ พ.ศ. 2561

นางณฐอร การถัก -ขอขอบคุณสมาชิกสภาเทศบาลตำบลโพนทุกท่านที่ให้ความเห็นชอบร่างเทศ

ปลัดเทศบาล บัญญัติงบประมาณรายจ่าย ประจำปีงบประมาณ พ.ศ. 2561 ลำดับต่อไปจะได้นำร่างเทศบัญญัติงบประมาณรายจ่าย ประจำปีงบประมาณ พ.ศ. 2561 เสนอต่อนายอำเภอคำม่วง เพื่อพิจารณาอนุมัติและจะได้ประกาศใช้ให้ทันปีงบประมาณ พ.ศ. 2561

**ระเบียบวาระที่ 5 เรื่องที่เสนอใหม่**

 **-**ไม่มี

**ระเบียบวาระที่ 6 -เรื่องอื่น ๆ**

นายบุญศิล อิงภู -ขอสอบถามเรื่องน้ำประปาหมู่ 4 ที่เกิดปัญหาน้ำขุ่น มีกลิ่นและฟอง จะมี

รองประธานสภาเทศบาล วิธีแก้ไขอย่างไร

นายทรงวุฒิ ลังภูรี -เรียนท่านประธานและผู้เข้าร่วมประชุมทุกท่านในส่วนนี้ยังไม่ได้รับการแจ้ง

นักบริหารงานช่าง ปัญหามา เบื้องต้นกองช่างจะลงพื้นที่ตรวจสอบอีกครั้งเพื่อหาสาเหตุและแก้ไขปัญหาต่อไป

นายจันทา พันภู -ขอฝากกองช่างได้ติดตามเรื่องนี้ด้วย

ประธานสภาเทศบาล

นายฮ้อย คงอาษา -เรื่องการก่อสร้างสนามฟุตซอลดำเนินการแล้วหรือยัง

สมาชิกสภาเทศบาล

นายทรงวุฒิ ลังภูรี -มีการเทพื้นคอนกรีตแล้ว แต่จะมีการปรับระดับพื้นอีกครั้ง เนื่องจากฝนตกทำ

นักบริหารงานช่าง ให้พื้นไม่สม่ำเสมอ

นางณฐอร การถัก -เรียนท่านประธานสภาเทศบาลและผู้เข้าร่วมประชุมทุกท่าน ขอแจ้งเพื่อทราบ

ปลัดเทศบาล เกี่ยวกับการสำรวจความเสียหายระดับตำบล ระหว่างวันที่ 25-28 กรกฎาคม 2560 ที่ผ่านมาจากพายุเซินกา ซึ่งการชดเชยความเสียหายนั้นไม่เกินคนละ 30 ไร่ แต่ต้องมีการตรวจสอบอีกครั้งหนึ่งและต้องมีการขึ้นทะเบียนเกษตรกรก่อนเกิดภัยพิบัติ และมีภาพถ่ายประกอบโดยมีรูปเจ้าของพื้นที่และคณะกรรมการตรวจสอบ เพื่อเป็นหลักฐาน

 -แจ้งการออกรับบริจาคโลหิตประจำปี 2560 โดยจะมีการรับบริจาคในวันที่ 24 สิงหาคม 2560 ณ หอประชุมอำเภอคำม่วง ขอประชาสัมพันธ์แจ้งสำหรับผู้ที่สนใจเข้าร่วมบริจาคโลหิตในครั้งนี้ด้วย

 -โครงการจิตอาสาประดิษฐ์ดอกไม้จันทน์ ตอนนี้ยอดของเทศบาลตำบลโพนมี จำนวน 2,200 ดอกแล้ว

 -เรื่องการร้องเรียนสิทธิของผู้ป่วยเอดส์ โดยห้ามมิให้มีการเผยแพร่ข้อมูลสิทธิส่วนบุคคล ห้ามเผยแพร่ผลเลือดหรือประวัติข้อมูลใด ๆ

 -วันที่ 24 -25 สิงหาคม 2560 เทศบาลตำบลโพนได้กำหนดฝึกอบรมโครงการพัฒนาองค์กรและคุณภาพงานด้วยกิจกรรม 5 ส (ส.ร้างสุข) ขอเชิญสมาชิกทุกท่านเข้าร่วมกิจกรรมในครั้งนี้ด้วย

นายจันทา พันภู -มีเจ้าหน้าที่จากเทศบาลตำบลกมลาไสยโทรมาสอบถามเรื่องการทำบันทึก

ประธานสภาเทศบาล ข้อตกลงเรื่องขยะของเทศบาลตำบลโพน ตอนนี้มีการทำบันทึกข้อตกลงแล้วหรือยัง

นางสาวกัลยา แท่นจันทร์ -มีหนังสือแจ้งเรื่องการทำบันทึกข้อตกลงจากเทศบาลตำบลกมลาไสยแจ้งมาที่

นักบริหารงานสาธารณสุข เทศบาล เพื่อนำขยะไปแปรรูปเป็นพลังงาน เบื้องต้นยังไม่มีการตกลงทำบันทึกข้อตกลง ต้องการการปรึกษาหารือกันอีกครั้ง

นายสำลี ศรีบัว -ขอสอบถามคุณศรีประวัติ วิลาศรี เรื่องการจัดการแข่งขันกีฬาฟุตบอลแพร

เลขานุการสภาเทศบาล วาคัพว่ามีการกำหนดหรือวางแผนอย่างไรบ้างแล้ว

นายศรีประวัติ วิลาศรี -สำหรับการเตรียมการก็ได้กำหนดลงพื้นที่ตัดหญ้าก่อน ส่วนกำหนดการจัดการ

นักบริหารงานการศึกษา แข่งขันจะมีการประชุมและนำเรียนผู้บริหารอีกครั้ง

นายวร โพนะทา -เรื่องรางระบายน้ำที่อุดตันขอให้สมาชิกได้ทำการตรวจสอบว่าสาเหตุเกิดจาก

สมาชิกสภาเทศบาล อะไร ในส่วนพื้นที่หมู่ 1 บางจุดช่องระบายน้ำมีขนาดเล็ก ถ้าขุดลอกก็จะอุดตันอีกเหมือนเดิม ต้องปรับช่องระบายให้ใหญ่มากขึ้น

นางณฐอร การถัก -ในกรณีร้านรับซื้อของเก่าของนายมูลทา ดุลนีย์ ที่มีการวางของออกมาด้าน

ปลัดเทศบาล นอกกินพื้นที่ถนนจะมีวิธีแก้ไขปัญหานี้อย่างไร

นายจันทา พันภู -ต้องมีการปรึกษาหารือเพื่อหาแนวทางแก้ไขต่อไป

ประธานสภาเทศบาล

นายศรีประวัติ วิลาศรี -ขอแจ้งประชาสัมพันธ์เรื่องการสมทบทุนสร้างหอพระพุทธรูปประจำอำเภอคำ

นักบริหารงานการศึกษา ม่วง ท่านใดสนใจสามารถร่วมสมทุนได้ที่กองการศึกษา

นายเสถียร สุภารี -ได้รับการแจ้งจากพี่น้องประชาชนหมู่ 3 ที่มีบ้านติดกับสนามกีฬาเทศบาลว่า

สมาชิกสภาเทศบาล ขอให้ตัดต้นไม้ข้างบริเวณสนามที่ลำต้นสูง เนื่องจากเกรงว่าจะหักทับบ้านเรือนเสียหาย

นายจันทา พันภู -ขอฝากท่านสำลี ศรีบัวได้ตรวจสอบด้วย

ประธานสภาเทศบาล

นายวร โพนะทา -เรื่องถนนที่ออกไปสำรวจทั้งนอกเขตและในเขตเทศบาลนั้น ส่วนที่อยู่นอกเขต

สมาชิกสภาเทศบาล เทศบาลได้ส่งเรื่องประสานกับหน่วยงานที่เกี่ยวข้องหรือยัง

นายทรงวุฒิ ลังภูรี -ในส่วนที่อยู่นอกเขตเทศบาลได้ส่งเรื่องให้องค์การบริหารส่วนตำบลโพนไปแล้ว

นักบริหารงานช่าง ในส่วนขององค์การบริหารส่วนจังหวัดเหลือหนังสือจากท้องที่และรายชื่อผู้ประสบความเดือดร้อนอีก 3 หมู่บ้าน ถ้าครบแล้วก็จะได้ส่งเรื่องให้องค์การบริหารส่วนจังหวัดต่อไป

นางสาวกัลยา แท่นจันทร์ -ขอแจ้งการประชุมคณะกรรมการกองทุนหลักประกันสุขภาพพรุ่งนี้ เวลา

นักบริหารงานสาธารณสุข 09.00 น. ณ ห้องประชุมใบบุ่น

นายทรงวุฒิ ลังภูรี -กองช่างจะมีการสำรวจความเสียหายของถนน ขอฝากสมาชิกทุกท่านได้ลงพื้นที่

นักบริหารงานช่าง สำรวจพร้อมกันด้วย เพื่อความถูกต้อง

นายจันทา พันภู -ขอให้สมาชิกทุกท่านได้ร่วมสำรวจและลงพื้นที่ในครั้งนี้ด้วย

ประธานสภาเทศบาล

นายเสริมศักดิ์ ราชติกา -ขอสอบถามเรื่องการติดตั้งกล้อง CCTV ตอนนี้มีการดำเนินการอย่างไรบ้าง

รองประธานสภาเทศบาล แล้ว

นายสมพงษ์ สุริโย -ตอนนี้ยังไม่มีร้านหรือห้างหุ้นส่วนใดเสนอราคามา จึงยังไม่มีการดำเนินการ

รองปลัดเทศบาล

นายจันทา พันภู -ท่านใดมีข้อซักถามหรือต้องการเสนอแนะเพิ่มเติมอีกหรือไม่

ประธานสภาเทศบาล -ถ้าไม่มีขอขอบคุณทุกท่านที่ได้ให้ความร่วมมือในการประชุมวันนี้ ก็ขอฝากทุก

 ท่านได้ช่วยกันติดตามงานที่ได้รับมอบหมายด้วย เมื่อไม่มีสมาชิกท่านใดเสนอแล้ว ผมขอปิดการประชุม

 **เลิกประชุม เวลา 12.20 น.**

 (ลงชื่อ) สำลี ศรีบัว ผู้จดรายงานการประชุม

 (นายสำลี ศรีบัว)

 เลขานุการสภาเทศบาล

**คณะกรรมการตรวจรายงานการประชุมลงชื่อตรวจแล้วถูกต้อง**

 (ลงชื่อ) เสถียร สุภารี กรรมการตรวจรายงานการประชุม

 (นายเสถียร สุภารี)

 สมาชิกสภาเทศบาลตำบลโพน

(ลงชื่อ) ฮ้อย คงอาษา กรรมการตรวจรายงานการประชุม

 (นายฮ้อย คงอาษา)

 สมาชิกสภาเทศบาลตำบลโพน

(ลงชื่อ) ศักดิ์สิทธิ์ ลามุล กรรมการตรวจรายงานการประชุม

 (นายศักดิ์สิทธิ์ ลามุล)

 สมาชิกสภาเทศบาลตำบลโพน

**สภาเทศบาลตำบลโพน ได้รับรองรายงานการประชุมสภาเทศบาล**

**สมัยสามัญที่ 3 ประจำปี 2560 ครั้งที่ 2/2560 เมื่อวันที่ 13 พฤศจิกายน 2560**

(ลงชื่อ) จันทา พันภู

 (นายจันทา พันภู)

ประธานสภาเทศบาลตำบลโพน